ai4bharat/Pralekha huggingface dataset:
کابینہ
مرکزی کابینہ نے ایڈوانس ماڈل سنگل ونڈو فروغ دئے جانے کی ہند-جاپان مفاہمتی عرضداشت کی منظوری دی
نئیدہلی11 جنوری ۔وزیر اعظم جناب نریندر مودی کی صدارت میں ہونے والے مرکزی کابینہ کے اجلاس میں ڈیولپمنٹ آف ایڈوانس ماڈل سنگل ونڈو پر ہند –جاپان مفاہمتی عرضداشت کی منظوری دے دی ۔
فوائد :
اس مفاہمتی عرضداشت سے ایڈوانس ماڈل سنگل ونڈو کے فروغ کے کام اور اسے ہندوستان میں کاروباری کام کاج کے لئے ضروری انتظامی طریق کار کے لئے مرکزی اور ریاستی سرکاروں میں شروع کرنے اور ایک ایسا نظام فروغ دینے میں مدد ملے گی۔ جس میں تیز رفتاری کے ساتھ کام مکمل کیا جاسکے گا تاکہ ہندوستان میں ایز آف ڈوئنگ بزنس کے لئے حکومت ہند کی کوششوں میں تیز رفتاری پید ا کی جاسکے ۔ واضح ہوکہ ایڈوانس ماڈل سنگل ونڈو ہندوستان اور بیرون ملک بہترین طریقوں پر مبنی ہے ،جس میں معیارات کی اندازہ کاری کی جاسکتی ہے اور ہندوستان میں سنگل ونڈو کے قیام میں آنے والی رکاوٹوں کی شناخت کی جاسکے گی ۔اس طرح اس سے سرمایہ کاری کو فروغ حاصل ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-250
(Visitor Counter : 53
ارضیاتی سائنس کی وزارت
شمال مغربی خلیج بنگال کے شمال میں اڈیشہ مغربی بنگال کے ساحلوں کے اوپر ہوا کا کم دباؤ
نئی دہلی، 6 اگست 2019/ تازہ ترین مشاہدات اور سیارچوں سے لی گئی تصویروں سے یہ ظاہر ہوتا ہے کہ شمال مغربی خلیج بنگال کے شمال میں اڈیشہ-مغربی بنگال کے ساحلی علاقے کے اوپر ہوا کا کم دباؤ بنا ہے۔ یہ صورتحال آج صبح ہندستان کے ساڑھے آٹھ بجے 20.5 ڈگری شمال میں عرض البلد اور 88.0 ڈگری شمال مشرقی طول البلد میں بالا سور  سے تقریباً 160 کلو میٹر مشرق میں اور دیگہا  سے تقریباً 130 کلو میٹر جنوب -جنوب مغرب میں واقع تھا۔ آئندہ چوبیس گھنٹے کے دوران دباؤ میں مزید کمی آنے کی امید ہے۔ آئندہ 48 گھنٹوں کے دوران اس کے اڈیشہ -مغربی بنگال کے ساحلوں کے مغرب شمال مغرب کی جانب بڑھنے کی امید ہے۔
وارننگ
بارشچند مقامات پر بھاری سے بہت بھاری بارش کے ساتھ زیادہ تر مقامات پر ہلکی اور درمیانی سطح کی بارش ہوگی۔ایک دو مقامات پر بھاری سے بہت بھاری بارش کے ساتھ زیادہ تر مقامات پر ہلکی سی درمیانی سطح کی بارش ہوگی۔
 ہوا سے متعلق انتباہ:
مغربی بنگال کے ساتھ ساتھ 45-55 کلو میٹر کی رفتار سے چلنے والی تیز ہوا کی رفتار 65 کلو میٹر فی گھنٹے تک پہنچنے کی امید ہے۔
 سمندر کے حالات:
شمال خلیج بنگال اور اڈیشہ -مغربی بنگال کے ساحلی علاقوں میں سمندری حالات کافی خراب رہیں گے۔
 ماہی گیروں کے لئے انتباہ:
ماہی گیروں کو شمال مغربی خلیج بنگال کے ساتھ ساتھ اڈیشہ اور مغربی بنگال کے گہرے سمندر میں ماہی گیری کے لئے نہ جانے کا مشورہ دیا جارہا ہے۔
۔۔۔۔۔۔۔۔۔۔۔
م ن۔ ش س ۔ ج۔
U- 3617
(Visitor Counter : 70
وزارت خزانہ
سی بی آئی سی نے ’روزگار میلہ‘ مہم میں شرکت کی
وزیر اعظم جناب نریندر مودی نے آج ویڈیو کانفرنسنگ کے ذریعہ میگا بھرتی مہم، ’روزگار میلہ‘ کا آغاز کیا۔ اس بھرتی مہم کے دوران 10 لاکھ اہلکاروں کی بھرتی کی توقع ہے۔ اس مہم کے پہلے دور میں، حکومت کے مختلف محکموں اور وزارتوں میں ملک بھر سے منتخب کیے گئے 75,000 سے زیادہ نئی تقرریاں کی گئیں اور تقرر کیے گئے اہلکاروں کو تقرری نامے دیے گئے۔
وزیر اعظم نے اس موقع پر ان اہلکاروں سے خطاب کیا اور انہیں مبارکباد پیش کی ۔تقرر کیے گئے تمام نئے اہلکاروں نے پورے ملک میں 50 منتخب مقامات/ مراکز پر ذاتی طور پر یا فراہم کردہ لنک کے ذریعہ ورچوئل طریقے سے اس تقریب میں شرکت کی۔ پورے ہندوستان میں 50 مقامات پر تقاریب منعقد کی گئیں اور ان کی صدارت سینئر معززین نے کی،جنہوں نے ان مراکز پر تقرر کیے گئے کچھ نئے اہلکاروں کو تقرری نامے دیے۔
مرکزی وزیر خزانہ محترمہ نرملا سیتا رمن نے چنئی میں منعقدہ تقریب کی صدارت کی۔ محکمہ انکم ٹیکس نے چنئی ریجن میں کل 57 امیدواروں کی تقرری کی ہے۔ ان میں سے 20 امیدوار تقرری نامے وصول کرنے کے لیے ذاتی طور پر موجود تھے۔ وزیر خزانہ نے تقرر کیے گئے محکمہ کےان تین نئے اہلکاروں  کو تقرری نامے دیے، جنہوں نے تقریب میں ذاتی طور پر شرکت کی اور تقریب میں شرکت کا لنک بقیہ امیدواروں کے ساتھ شیئر کیا گیا۔
تمام وزارتوں اور محکموں کو ہدایت دی گئی ہے کہ وہ مشن موڈ میں منظور شدہ آسامیوں کے لیے موجودہ خالی آسامیوں کو پر کرنے کی سمت میں کام کریں۔ مشن موڈ تقرری مہم کے ایک حصے کے طور پر، سی بی آئی سی نے 22 اکتوبر 2022 کو نئے تعینات ہونے والے انسپکٹر، پریوینٹیو آفیسر، ممتحن اور ٹیکس اسسٹنٹ کو 2006 کے تقرری نامے بھی جاری کیے ہیں۔ ان میں سے تقریبا 266 نئے اہلکاروں نے ذاتی طور پر ان تقاریب میں شرکت کی جس کا انعقاد 17 سینٹرل جی ایس ٹی اینڈ کسٹم علاقے اور دیگر مقامات پر ورچوئل موڈ کے ذریعہ کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11746
(Visitor Counter : 75
وزارت دفاع
ڈی آر ڈی او کے ذریعے ویری شارٹ رینج ایئر ڈیفنس سسٹم  میزائل کا کامیاب تجربہ
ڈی آر ڈی او نے 27 ستمبر 2022 کو اوڈیشہ کے ساحل سے پرے انٹیگریٹڈ ٹیسٹ رینج ، چاندی پور میں زمین پر مبنی پورٹیبل لانچر سے ویری شارٹ رینج ایئر ڈیفنس سسٹم  میزائل کی دو کامیاب آزمائشی پروازیں کیں۔ وشوراڈس ایک مین پورٹیبل ایئر ڈیفنس سسٹم  ہے جسے ڈی آر ڈی او کے ریسرچ سینٹر امارت ، حیدرآباد نے دیگر ڈی آر ڈی او لیبارٹریوں اور انڈین انڈسٹری پارٹنرز کے تعاون سے مقامی طور پر ڈیزائن اور تیار کیا ہے۔
وی ایس ایچ او آر اے ڈی ایس میزائل میں بہت سی جدید ٹیکنالوجیاں شامل ہیں جن میں منی ٹیورائزڈ ری ایکشن کنٹرول سسٹم  اور انٹیگریٹڈ ایویونکس شامل ہیں ، جو تجربات کے دوران کامیابی سے ثابت ہوچکے ہیں۔ یہ میزائل مختصر فاصلے پر کم اونچائی والے فضائی خطرات کو بے اثر کرنے کے لیے بنایا گیا ہے اور یہ دوہرے تھرسٹ والی ٹھوس موٹر سے چلایا جاتا ہے۔ لانچر سمیت میزائل کے ڈیزائن کو آسان پورٹیبلٹی کو یقینی بنانے کے لیے انتہائی بہتر بنایا گیا ہے۔ پرواز کے دونوں تجربات نے مشن کے مقاصد کو مکمل طور پر پورا کیا ہے۔
عزت مآب وزیر دفاع جناب راج ناتھ سنگھ نے ڈی آر ڈی او اور صنعتی شراکت داروں کی کوششوں کی ستائش کی اور کہا کہ جدید ٹیکنالوجی سے لیس یہ نیا میزائل مسلح افواج کو مزید تکنیکی فروغ دے گا۔ سکریٹری ڈی ڈی آر اینڈ ڈی اور چیئرمین ڈی آر ڈی او نے اس زبردست کامیابی کے لیے پوری وشوراڈس ٹیم کو مبارکباد پیش کی۔
پیٹرولیم اور قدرتی گیس کی وزارت
پٹرول اور ڈیزل میں ملاوٹ کی پہچان اور جانچ کرنے کے لئے حسب ضرورت مانیٹرنگ میکانزم موجود ہے
ملاوٹ کی روک تھام کے لئے آئل مارکیٹنگ کمپنیوں نے مختلف اقدامات اور طریقے استعمال کئے ہیں
پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ پیٹرولیم اور قدرتی گیس کی وزارت اور آئل مارکیٹنگ کمپنیاں  پیٹرول اور ڈیزل ملاوٹ کے مسئلے سے واقف ہیں اور ان کے پاس ملاوٹ کی پہچان اور جانچ کرنے کے لئے حسب ضرورت مانیٹرنگ میکانزم موجود ہے۔ ملاوٹ کی روک تھام اور نچلی سطح کی گاہکوں کو صحیح کوالٹی اور مقدار فراہم کرائے جانے کو یقینی بنائے جانے کے لئے او ایم سی مختلف اقدامات/طریقے اختیار کرتی رہتی ہیں جو کہ ایک جاری رہنے والا عمل ہے۔
ملاوٹ کو روکنے کے لیے او ایم سیز نے مارکیٹنگ ڈسپلن گائیڈ لائنز  اور ڈیلرشپ ایگریمنٹ کے مطابق مختلف اقدامات اور طریقے اپنائے ہیں، جن میں درج ذیل شامل ہیں:
- ایم ایس/ ایچ ایس ڈی کے معیار اور مقدار کی جانچ کے لیے ریٹیل آؤٹ لیٹس پر فلٹر پیپر، کیلیبریٹڈ ڈینسٹی ایکوئپمنٹ  اور 5 لیٹر کیلیبریٹڈ میجر دستیاب کرایا۔
- ملک بھر میں او ایم سی فیلڈ افسروں/سینئر افسروں/موبائل لیبز کے ذریعے ریٹیل آؤٹ لیٹس پر مستقل /سرپرائز معائنہ کیا جاتا ہے۔ بے ضابطگی پائی جانے کی صورت میں ایم ڈی جی اور ڈیلرشپ ایگریمنٹ کے مطابق کارروائی کی جاتی ہے۔
- معائنہ کرنے کے لیے ایک علیحدہ کوالٹی ایشورنس سیل  تیار کیا گیا ہے۔
- پیٹرول پمپوں سے بے ترتیب نمونے لئے جانتے ہیں اور انہیں جانچ کے لئے اٹھارائزڈ لیبارٹریوں میں بھیجا جاتا ہے۔
- راستے میں چوری/ ملاوٹ کی روک تھام کے لیے کمپنی کے احاطے سے نکلنے سے پہلے ٹینکروں کو سیل کیا جاتا ہے۔
- ایم ایس/ ایچ ایس ڈی لے جانے والے ٹینک ٹرکوں کی نگرانی کے لئے جی پی ایس لگائے گئے ہیں۔
- مؤثر نگرانی اور بینچ مارکنگ کے لیے او ایم سی کے ذریعے ریٹیل آؤٹ لیٹس کا تھرڈ پارٹی آڈٹ کرایا جاتا ہے۔
- او ایم سی کے ذریعہ ریٹیل آؤٹ لیٹس کا آٹومیشن کرایا گیا جس سے سیلز ٹرانزیکشن کی ریئل ٹائم گرفت اور ٹینک اسٹاک اور حصولیابی کی مانیٹرنگ کی جاسکتی ہے۔
مارکیٹنگ ڈسپلن گائیڈلائنز کے تحت ملاوٹ کے معاملات کو ’تشویشناک بے قاعدگی‘ کے زمرے میں رکھا گیا ہے اور ایسے معاملات میں او ایم سیز کے ذریعے ریٹیل آؤٹ لیٹ کی ڈیلرشپ پہلے ہی معاملے میں ختم کردی جاتی ہے۔ 2015-16 سے اپریل-ستمبر 2021 تک کے برسوں میں ملاوٹ کے صحیح پائے گئے معاملات میں او ایم سیز 58 ریٹیل آؤٹ لیٹس کی ڈیلر شپ کو ختم کیا ہے۔
او ایم سیز نے بتایا ہے کہ انہوں نے ایسا کوئی مطالعہ نہیں کرایا ہے جس سے پتہ چلے کہ ملاوٹ والے پیٹرول اور ڈیزل کے استعمال سے خالص پیٹرول اور ڈیزل کے مقابلے زیادہ آلودگی ہوتی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-14020
(Visitor Counter : 96
وزیراعظم کا دفتر
برازیل کے صدر سے وزیر اعظم کی ملاقات
وزیر اعظم جناب نریندر مودی نے 10 ستمبر 2023 کو نئی دہلی میں جی-20 سربراہی اجلاس کے موقع پر برازیل کے صدر عالی جناب لوئیز اناسیو لولا دا سلوا سے ملاقات کی۔
صدر لولا نے ہندوستان کی جی-20 صدارت کی کامیابی پر وزیر اعظم کو مبارک باد دی۔ وزیر اعظم نے اگلے سال برازیل کی جی-20 صدارت کے لیے اپنی نیک خواہشات کا اظہار کیا اور انہیں ہندوستان کے مکمل تعاون کا یقین دلایا۔
بایو ایندھن، فارماسیوٹیکل، زراعت پر مبنی صنعتوں، خلا اور ہوا بازی میں تعاون سمیت ہندوستان - برازیل اسٹریٹجک پارٹنرشپ کو مضبوط بنانے کے طریقوں پر بات چیت ہوئی۔
اجلاس کے اختتام پر ایک مشترکہ اعلامیہ جاری کیا گیا۔
بہت چھوٹی، چھوٹی اور درمیانی صنعتوں کی وزارت
صفر نقص صفر اثر اسکیم
نئی دہلی،29- نومبر 2021/ صفر نقص صفر اثر اسکیم کے اصول کو اپنانے کے ارادے سے 23948 انتہائی چھوٹی، چھوٹی، درمیانہ درجے کی صنعتوں  نے رجسٹریشن کرایا تھا۔ اس کے تحت کوالٹی کونسل آف انڈیا  نے اسکیم کے رہنما خطوط پر مستقل بنیادوں پر عمل کیا۔ کیو سی آئی نے سابقہ زیڈ ای ڈی اسکیم سے متعلق تمام متعلقہ دستاویزات اور شواہد کو مکمل اور جمع کردیا ہے، وزارت کو بطور نیشنل مانیٹرنگ اینڈ ایمپلیمنٹیشن یونٹ  نگرانی اور نفاذ اکائی ، کیو سی آئی رہنما خطوط کے مندرجہ ذیل اجزا کی نگرانی اور عمل درآمد کررہا تھا، صنعت سے متعلق آگاہی پروگرام تربیتی پروگرام بشمول ماسٹر ٹرینر تشخیص کار ، مشیر ، ایم ایس ایم ای کی صلاحیت سازی ، ایم ایس ایم ای عہدیداروں کی تربیت وغیرہ، آگاہی پروگراموں کے لئے موبائل مانیٹرینگ ایپلی کیشن ، آن لائن لرننگ ڈیولپمنٹ ، مواد کی ترقی اور سائٹ کی تشخیص، ایکریڈیشن  اور درجہ بندی ایجنسیوں کی فہرست سازی اور مشاورتی تنظیمیں منظور شدہ ایجنسیوں کے ذریعہ ڈیسک ٹاپ اور سائٹ اسسمنٹ اور دیگر عوامل جیسےکہ ذکر کیا گیا ہے۔
اس بات کی معلومات بہت چھوٹی ، چھوٹی، درمیانہ درجہ کی انٹرپرائزیز کے وزیر جناب نارائن رانےنے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-13447
(Visitor Counter : 127
کوئلے کی وزارت
کوئلہ کی وزارت اضافی 19 فرسٹ میل کنیکٹیویٹی  پروجیکٹس شروع کرے گی
مالی سال 2026-27تک نافذکیے جانے والے منصوبے
کوئلہ کی وزارت 330 ملین ٹن  کی صلاحیت کے ساتھ کول انڈیا لمیٹڈ  اور ایس سی سی ایل کے لیے اضافی 19 فرسٹ میل کنیکٹیویٹی  پروجیکٹس شروع کرے گی اور یہ پروجیکٹ مالی سال26-27 تک نافذ کیے جائیں گے۔
وزارت نے پہلے ہی 18000 کروڑ روپے کی سرمایہ کاری کے ساتھ، 526 ایم ٹی پی اے صلاحیت کے 55 ایف ایم سی پروجیکٹ  شروع کیے ہیں۔ جن میں سے 95.5 ایم ٹی پی اے صلاحیت کے آٹھ منصوبے  شروع ہو چکے ہیں اور باقی مالی سال 2025 تک شروع کر دیے جائیں گے۔
مستقبل میں موثر اور ماحول دوست کوئلے کے انخلاء کو یقینی بنانے کے لیے، وزارت، کوئلے کی کانوں کے قریب ریلوے سائڈنگز کے ذریعے فرسٹ میل کنیکٹیویٹی اور کوئلے کے میدانوں میں ریل نیٹ ورک کو مضبوط بنانے سمیت، کوئلہ کے قومی جامع منصوبہ کی ترقی پر کام کر رہی ہے۔ کوئلہ کی وزارت نے مالی سال 25 تک 1.31 ارب ٹن اور مالی سال 30 میں 1.5 ارب ٹن کوئلہ پیدا کرنے کا ہدف مقرر کیا ہے۔ اس تناظر میں، کوئلے کی نقل و حمل کی ترقی ضروری ہے جو لاگت کےاعتبارسے موثر، تیز رفتار اور ماحول دوست طریقے سے ہو۔
وزارت نے کانوں میں کوئلے کی سڑک کی نقل و حمل کو ختم کرنے کے لیے ایک مربوط نقطہ نظر تیار کرنے کی غرض سے ایک حکمت عملی تیار کی ہے اور ایف ایم سی منصوبوں کے تحت کوئلے کی مشینی نقل و حمل اور لوڈنگ کے نظام کو اپ گریڈ کرنے کے لیے اقدامات کیے ہیں۔ کول ہینڈلنگ پلانٹس  اور ریپڈ لوڈنگ سسٹم والے ایسآئی ایل اوز کی کرشنگ، کوئلے کا سائز اور تیز رفتار کمپیوٹر ایڈیڈ لوڈنگ جیسے فوائد حاصل ہوں گے۔
سن 2020-21میں ماحولیاتی تحقیق کے قومی ادارے، ناگپور کے ذریعے مطالعہ کیا گیا تھا۔ این ای ای آر آئی کی رپورٹ نے سالانہ کاربن کے اخراج کی بچت، ٹرکوں کی نقل و حرکت کی کثافت میں کمی اور 2100 کروڑ روپے سالانہ کی ڈیزل کی بچت کی نشاندہی کی ہے۔
صدر جمہوریہ کا سکریٹریٹ
ہندوستان کے معزز صدر جمہوریہ جناب رام ناتھ کووند کا ، سینٹ ونسنٹ اور گریناڈائنز میں ہندوستانی برادری اور ہندوستان کے دوستوں سے خطاب
مجھے آج سینٹ ونسنٹ اور گریناڈائنز میں آپ سے مل کر خوشی ہوئی ہے ۔ میں اپنے ساتھ ہندوستان سے آپ کے بھائیوں اور بہنوں کی طرف سے مبارکباد لے کر آیا ہوں۔ جب سے میں آپ کے خوبصورت ملک میں پہنچا ہوں، میرے وفد کا اور میرا زبردست گرمجوشی اور خلوص سے استقبال کیا گیا ہے اور آپ نے ہمیں واقعی خاص ہونے کا احساس دلایا ہے ۔ میں واقعی آپ کی مہمان نوازی کا شکر گزار ہوں۔
دوستو،
گزشتہ 42 برسوں میں، سینٹ ونسنٹ اور گریناڈائنز کے لوگوں نے ایک جمہوری، کثیر اور کثیر نسلی معاشرہ تشکیل دیا ہے جو امید پرستی اور ترقی سے بھرپور ہے۔ اس چھوٹے لیکن متحرک ملک کی معاشی کامیابیاں قابل تعریف ہیں۔ دور اندیش رہنماؤں کی نسلوں کی دانشمندانہ رہنمائی میں، سینٹ ونسنٹ اور گریناڈائنز کے لوگوں نے اس جزیرے کی قوم کو کیریبین میں امن اور خوشحالی کی ایک متاثر کن مثال میں تبدیل کر دیا ہے ۔
مجھے یہ جان کر خوشی ہوئی کہ یہاں رہنے والے ہندوستانی برادری کے ارکان نے اس سرزمین کو اپنا بنا لیا ہے۔ وہ دوسری کمیونٹیز کے ساتھ امن اور ہم آہنگی کے ساتھ رہتے ہیں اور ایس وی جی کی ترقی میں بھرپور تعاون دے رہے ہیں۔ ان کے مثبت نقطہ نظر کے نتیجے میں، ہندوستانی باشندے ایس وی جی میں احترام اور خلوص کا پیام دیتے ہیں۔ سینٹ ونسنٹ میں یکم جون کو انڈین ارائول ڈے اور 7 اکتوبر کو انڈین ہیریٹیج ڈے کے طور پر منانے کا اعلان اس اہمیت کی نشاندہی کرتا ہے جو اس ملک کی ہندوستان سے وابستگی کو ظاہر کرتا ہے۔ درحقیقت یہ میرے اور ہندوستانی برادری کے لیے ایک قابل فخر لمحہ ہوگا جب میں جلد ہی کالڈر روڈ کا نام بدل کر ’انڈیا ڈرائیو‘کرنے والے نشان کی نقاب کشائی کروں گا۔
سینٹ ونسنٹ اور گریناڈائنز کے ساتھ ہماری ترقیاتی شراکت داری عالمگیر بھائی چارے کے جذبے پر مبنی ہے۔ ہم یہاں اپنے بھائیوں اور بہنوں کی بنیادی ڈھانچے کے منصوبوں کے ساتھ جو لوگوں کی فلاح و بہبود کو اہمیت دیتے ہیں، ایک مضبوط سینٹ ونسنٹ اور گریناڈائنز کی تعمیر میں مدد کرنا چاہتے ہیں۔ میں آپ سب سے نئے ہندوستان، اس کی بے پناہ توانائی اور تیز اقتصادی ترقی کے ساتھ جڑنے کی بھی درخواست کروں گا۔
خواتین و حضرات،
میں ایک بار پھر ہندوستانی نژاد اور سینٹ ونسنٹ اور گریناڈائنز میں رہنے والے ہندوستانیوں کے لئے اپنے دل کی گہرائیوں سے تعریف کرتا ہوں ۔ آپ ہندوستان کے بھرپور تنوع، ثقافتی ورثے اور روایات کی عکاسی کرتے ہیں۔ ہمیں آپ پر اور آپ کی کامیابیوں پر فخر ہے۔
میں آپ کے اور آپ کے خاندان کے افراد کے لیے بہت ہی روشن مستقبل، خوشحالی، امن اور صحت کی خواہش کرتا ہوں۔ ہم اپنے بھارتی نژاد بھائیوں اور بہنوں کا آپ کے اپنے ملک، یعنی ہندوستان میں خیرمقدم کرنے کے منتظر ہیں۔
شکریہ،
جے ہند!
وزارت دفاع
سرحدی سڑک تنظیم نے پنجاب میں کسووال علاقے کو ملک کے باقی علاقوں سے ملانے کے لیے 484 میٹر طویل ایک مستقل پُل تعمیر کیا ہے
نئی دہلی،22اپریل2020، سرحدی سڑک تنظیم  نے دریائے راغی پر ایک نیے پل کی تعمیر مقررہ وقت سے پہلے ہی مکمل کرلی ہے اور اسے کھول دیا ہے جس کے ذریعے پنجاب میں کسووال علاقے کو ملک کے باقی حصوں سے جوڑ دیا گیا ہے۔ تقریبا 35 مربع کلو میٹر کے اس علاقے کو اس سے پہلے کشتیوں کے پل کے ذریعے جوڑا جاتا تھا اور اس کے ذریعے زیادہ وزن بھی نہیں لے جایا جاسکتا تھا۔
کشتیوں کے پل کو ہر سال مانسون سے پہلے منہدم کر دیا جاتا تھا ورنہ تو وہ دریا کی تیز لہروں میں بہہ جاتا۔ اس کی وجہ سے مانسون کے دوران ہزاروں ایکڑ کا ذرخیز علاقہ کاشت کاری سے محروم رہ جاتا تھا۔ مقامی آبادی اور فوج کے لیے 70 درجے کے ایک مستقل پل کی ضرورت تھی تاکہ اس علاقے تک تمام موسموں میں کنیکٹی ویٹی کو یقینی بنایا جاسکے۔ سرحدی سڑک تنظیم نے اس کا نقشہ تیار کیا اور مستقبل پل کا منصوبہ مرتب کیا۔
484 میٹر طویل پل کی تعمیر کا کام پروجیکٹ چیتک کی 49ویں سرحدی سڑک ٹاسک فورس  کے 141ویں ڈرین مین ٹیننس ٹرانی نے انجام دیا ۔ اس پل کی تعمیر 17.89 کروڑ روپئے لاگت آئی ہے جس میں اس کو ملانے والے 16 چھوٹے راستوں کی لاگت شامل نہیں ہے۔ ان میں سے ہر راستہ 30.25 میٹر لمبا ہے۔
سرحدی سڑک تنظیم نے کسووال پل کو بیساکھی کے لیے وقت پر مکمل کرنے کا منصوبہ بنایا تھا تاکہ کسان اپنی فصل کو مارکیٹ تک آسانی کے ساتھ لے جاسکیں۔ 16واں اور آخری راستہ 15 مارچ 2020 کو مکمل ہوا جبکہ پل کی تعمیر کا کام جاری تھا جو 23 مارچ کو کووڈ-19 کے لاک ڈاؤن کے سبب رک گیا۔ اس بات کو یقینی بنانے کے لیے کہ فصل کے موسم کے دوران مقامی لوگوں کوکوئی تکلیف نہ ہو اور اس بات کو بھی یقینی بنانے کے لیے کہ پانی کے زبردست بہاؤ کی وجہ سے پل کو کوئی نقصان نہ پہنچے چونکہ مانسون کے دوران دریا اپنا راستہ تبدیل کرلیتا ہے، سرحدی سڑک تنظیم نے حکومت پنجاب اور گرداس پور ضلع انتظامیہ سے رجوع کیا اور اپنا کام جاری رکھنے کے لیے ضروری منظوری حاصل کی۔
سرحدی سڑک تنظیم کے ڈائرکٹر جنرل  لیفٹیننٹ جنرل ہرپال سنگھ نے بتایاکہ بی ار ا و ٹیموں نے کووڈ-19 کے سلسلے میں تمام احتیاطی تدابیر کو اختیار کرتے ہوئے اپنا کام کیا۔
تمام فراہم ذرائع کو استعمال کیا گیا اور دور کے کناروں کا کام بھی وقت پر مکمل ہوگیا۔ بیساکھی کے بعد پہلی پیر کوکسانوں کے لیے کھول دیا گیا جنھوں نے اپنی فصلیں ٹریکٹروں کے ذریعے منڈی تک پہنچائیں۔
مواصلات اور اطلاعاتی ٹیکنالوجی کی وزارت
ہندوستان نے نئی دلی میں ایریا آفس اور انوویشن سینٹر کے قیام کے لئے انٹرنیشنل ٹیلی کمیونیکیشن یونین کے ساتھ ہوسٹ کنٹری ایگری مینٹ پر دستخط کئے
کمیونیکیشن کے مرکزی وزیر جناب اشونی ویشنو اور ایچ ای ہولن زاؤ، انٹرنیشنل کمیونیکیشن  کے سکریٹری جنرل نے نئی دہلی میں آئی ٹی یو کے ایریا آفس اور انوویشن سینٹر کے قیام کے لئے ہوسٹ کنٹری ایگری مینٹ  پر 3 مارچ 2022 کو دستخط کئے۔
انٹرنیشنل ٹیلی کمیونیکیشن یونین اقوام متحدہ کی انفارمیشن اینڈ کمیونیکیشن ٹکنالوجیز- آئی سی ٹیز کی ایک خصوصی ایجنسی ہے۔ آئی ٹی یو کے پاس فی الحال 193 ممالک کی رکنیت ہے اور تقریباً 900 نجی اوراکیڈمک ادارے ہیں۔
دہلی میں آئی ٹی یو کی ایریا آفس اور انوویشن مرکز جنوبی ایشیا کے ممالک یعنی افغانستان، بنگلہ دیش، بھوٹان، ایران،مالدیب، نیپال، سری لنکا اور ہندوستان کی خدمت کرے گا۔ہوسٹ کنٹری ایگری مینٹ ایریا آفس کے قیام اور آپریشن کے لئے قانونی اور مالی فریم ورک مہیا کرتا ہے۔
ایریا آفس کے پاس ایک انوویشن سینٹر بھی ہوگا، جس کے بارے میں امید ہے کہ وہ جنوبی ایشیا میں ٹیلی کمیونیکیشن ٹکنالوجیز میں تحقیق وترقی کو قوت دے گا۔ انوویشن سینٹر اکیڈمیوں، اسٹارٹ اپس اور ایس ایم ایز کو مواقع فراہم کرے گا، تاکہ وہ اپنی اختراع عالمی اسٹیج پر دکھا سکیں۔ ہوسٹ کنٹری ایگری منٹ پر دستخط کے بعد ایریا آفس اور انوویشن سینٹر کے بارے میں امید ہے کہ 2022 کے وسط تک کام کرنا شروع کردے گا۔
سوئٹزر لینڈ کے جنیوا میں ہونے والے ورلڈ ٹیلی کمیونیکیشن اسٹینڈڈائریزیشن اسمبلی -20  کے دوران ایک ورچوئل تقریب میں معاہدے پر دستخط کئے گئے۔ڈبلیو ٹی ایس اے آئی ٹی یو کا ایک 4 سالہ عالمی کانفرنس ہے، جس کا مقصد انفارمیشن اینڈ کمیونیکیشن ٹکنالوجیز  کے اسٹینڈڈائریزیشن کے لئے وقف ہونا ہے۔ہندوستان نے یہ تجویز رکھی ہے کہ وہ اگلے ڈبلیو ٹی ایس اے جو کہ 2024 میں ہونا ہے کی میزبانی کرے گا۔
ہندوستان ٹیلی کام معیارات کی ترقی کی جانب مضبوط اقدامات کرتا رہا ہے۔ ہندوستان کے اندر ترقی دی گئی 5 جی آئی معیارات کو اب آئی ٹی یو کے ذریعہ 5جی کے لئے 3 ٹکنالوجیز میں سے ایک کے طور پر منظور کرلیا گیا ہے۔1.2 ارب سے زیادہ ٹیلی کام سبسکرائبر،اسٹارٹ اپس اور انوویشن ہب کے ایک مستحکم ایکو سسٹم کے ساتھ ہندوستان بامعنی طریقہ سے ٹیلی کام معیارات کو مزید ترقی دینے میں لگا ہوا ہے۔
وزیراعظم کا دفتر
وزیر اعظم نے کانسٹیبل  سی اے پی ایف کے امتحانات 13 علاقائی زبانوں میں منعقد کرانے کے وزارت داخلہ کے فیصلے کی ستائش کی
وزیر اعظم جناب نریندر مودی نے کانسٹیبل  سی اے پی ایف کے امتحانات 13 علاقائی زبانوں میں منعقد کرانے کے وزارت داخلہ کے فیصلے کو ’ڈگر سے ہٹ کر‘ لیا گیا فیصلہ بتایا ہے۔
وزیر اعظم نے وزیر داخلہ کے دفتر کے ذریعہ کیے گئے ٹوئیٹ کا جواب دیا:
’’ڈگر سے ہٹ کر لیا گیا فیصلہ، جو ہمارے نوجوانوں کی امنگوں کو پرواز عطا کرے گا! یہ ہماری اُن مختلف کوششوں کا ایک حصہ ہے جن کے تحت ہم اس مر کویقینی بنا رہے ہیں کہ زبان کسی کے خوابوں کی تکمیل میں ایک رکاوٹ کے طور پر نہ دیکھی جائے۔‘‘
پیٹرولیم اور قدرتی گیس کی وزارت
مرکزی کابینہ نے پردھان منتری اجولا یوجنا کے صارفین کے لیے مقررہ سبسڈی کو منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی نے پردھان منتری اجولا یوجنا  کے استفادہ کنندگان کو سال میں 12 رفل تک کی خاطر 14.2 کلوگرام کے سلنڈر کے لیے 200 روپے کی سبسڈی کو منظوری دی ہے۔ یکم مارچ 2023 تک پی ایم یو وائی کے 9.59 کروڑ مستفیدین ہیں۔
اس پر مالی سال 2022-23 کے لیے 6,100 کروڑ روپے اور 2023-24 کے لیے 7,680 کروڑ روپے خرچ ہوں گے۔ سبسڈی براہ راست اہل مستفیدین کے بینک کھاتوں میں جمع کی جاتی ہے۔ پبلک سیکٹر کی آئل مارکیٹنگ کمپنیاں یعنی انڈین آئل کارپوریشن لمیٹڈ ، بھارت پیٹرولیم کارپوریشن لمیٹڈ  اور ہندوستان پیٹرولیم کارپوریشن لمیٹڈ  22 مئی 2022 سے ہی یہ سبسڈی فراہم کر رہی ہیں۔
مختلف جغرافیائی سیاسی وجوہات کی وجہ سے ایل پی جی کی بین الاقوامی قیمتوں میں تیزی سے اضافہ ہوا ہے، لہٰذا پی ایم یو وائی سے فائدہ اٹھانے والوں کو ایل پی جی کی زیادہ قیمتوں سے بچانا ضروری ہے۔
ایل پی جی کے مسلسل استعمال کے لیے پی ایم یو وائی صارفین کی مسلسل حوصلہ افزائی کرتی ہے۔ پی ایم یو وائی صارفین کے درمیان ایل پی جی کو مستقل طور پر اپنائے جانے اور اس کے استعمال کو یقینی بنایا جانا ضروری ہے، تاکہ وہ مکمل طور پر کھانا پکانے والے صاف ستھرے ایندھن کی جانب منتقل ہوسکیں۔ پی ایم یو وائی صارفین کی ایل پی جی کی اوسط کھپت 20-2019 میں 3.01 ریفل سے بڑھ کر 2021-22 میں 3.68 ریفل ہوگئی۔ پی ایم یو وائی کے تمام مستفیدین طے شدہ سبسڈی کے اہل ہیں۔
مائع پیٹرولیم گیس  کو دیہی اور پسماندہ غریب گھرانوں کے لیے دستیاب کھانا پکانے کا صاف ستھرا ایندھن بنانے کے لیے، حکومت نے مئی 2016 میں پردھان منتری اجولا یوجنا شروع کی، تاکہ غریب گھرانوں کی بالغ خواتین کو مفت ایل پی جی کنکشن فراہم کیا جا سکے۔
وزارت خزانہ
نیلامی برائے فروخت   ’7.38 فیصد جی ایس 2027‘  ’7.26 فیصد جی ایس 2033‘، اور  ’7.36 فیصد جی ایس 2052‘
بھارت سرکار نے یکساں قیمتوں کے طریقہ کار کو بروئے کار لاتے ہوئے قیمت پر مبنی نیلامی کے توسط سے مشتہر رقم 7000 کروڑ روپئے  کے عوض  سرکاری سکیورٹی 2027 کا 7.38 فیصد،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 12000 کروڑ روپئے  کے عوض ’’گورنمنٹ آف انڈیا فلوٹنگ ریٹ بونڈس، 2033‘‘، کا 7.26 فیصد  ایک سے زیادہ قیمتوں کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 9000 کروڑ روپئے  کے عوض سرکاری سکیورٹی 2052 کا 7.36 فیصد، فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ کسی ایک یا ایک سے زیادہ سکیورٹی / سکیورٹیز کے عوض 2000 کروڑ روپے تک کا اضافی سبسکرپشن برقرار رکھے۔ یہ نیلامی جمعہ بتاریخ 17 فروری، 2023 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائے گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں بولیوں کو ریزرو بینک آف انڈیا کے کور بینکنگ سولیوشن  نظام پر 17 فروری، 2023 کو الیکٹرانک شکل میں داخل کیا جائے گا۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 17 فروری، 2023  کو کیا جائے گا اور کامیاب بولی لگانے والوں کی طرف سے ادائیگی 20 فروری، 2023  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر آر بی آئی 2018-19/25مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے، کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔
ماحولیات، جنگلات اور موسمیاتی تبدیلی کی وزارت
حکومت نے بیٹری کچرے کے بندوبست سے متعلق ضابطے– 2022 مشتہر کئے
حکومتِ ہند کی ماحولیات، جنگلات اور آب و ہوا میں تبدیلی کی وزارت نے خراب بیٹریوں کے ماحول دوست بندوبست کو یقینی بنانے کی خاطر 24 اگست ، 2022 ء کو بیٹری کچرے کے بندوبست سے متعلق ضابطے ، 2022 شائع کئے ہیں ۔
ان ضابطوں کا نوٹیفکیشن سرکلر معیشت کو فروغ دینے کی خاطر 15 اگست ، 2021 ء کو یوم آزادی کے موقع پر قوم سے اپنے خطاب میں وزیر اعظم جناب نریندر مودی کی طرف سے کئے گئے اعلان کے نفاذ کی طرف ایک تبدیلی لانے والا کام ہے۔
نئے ضابطے بیٹریز  رولز، 2001 کی جگہ لیں گے۔
یہ ضابطے ہر قسم کی بیٹریوں کا احاطہ کرتے ہیں ، جن میں الیکٹرک گاڑیوں کی بیٹریاں، پورٹیبل بیٹریاں، آٹوموٹیو بیٹریاں اور صنعتی بیٹریاں شامل ہیں ۔
یہ ضوابط پروڈیوسر کی اضافہ ذمہ داری  کے نظریے پر کام کرتے ہیں ، جس میں بیٹریوں کے پروڈیوسر  ، بیٹریوں کے کچرے کو جمع کرنے اور ری سائیکلنگ/ری فربشمنٹ اور کوڑے سے برآمد شدہ مواد کو نئی بیٹریوں میں استعمال کرنے والے شامل ہیں۔
ای پی آر ، اس بات کو لازمی قرار دیتا ہے کہ تمام خراب بیٹریوں کو یکجا کیا جائے اور انہیں ری سائیکلنگ/ری فربشمنٹ کے لئے بھیجا جائے اور یہ انہیں کوڑے میں پھینکنے یا جلانے پر پابندی عائد کرتا ہے ۔ ای پی آر کی ذمہ داریوں کو پورا کرنے کے لئے پروڈیوسر خراب بیٹریوں کو جمع کرنے، ری سائیکلنگ یا ری فربشمنٹ کا کام خود کر سکتے ہیں یا دوسروں کو اس کام کے لئے تعینات کر سکتے ہیں ۔
یہ ضابطے پروڈیوسرز اور ری سائیکلرز/ری فربشرز کے درمیان ای پی آر سرٹیفکیٹس کے تبادلے کے لئے ایک میکانزم اور مرکزی آن لائن پورٹل قائم کرنے کے قابل بنائیں گے تاکہ پروڈیوسرز اپنی ذمہ داریوں کو پورا کر سکیں ۔
ضابطے نئی صنعتوں کے قیام اور خراب بیٹریوں کی ری سائیکلنگ/ری فربشمنٹ میں کاروبار کو فروغ دیتے ہیں۔
ضابطوں کے تحت خراب بیٹریوں سے حاصل ہونے والی سامان کی کم از کم فی صد کو لازمی بنائے جانے سے ری سائیکلنگ اور ری فربشمنٹ انڈسٹری میں نئی ٹیکنالوجیز اور سرمایہ کاری کی جا سکے گی اور کاروبار کے نئے مواقع پیدا ہوں گے۔
نئی بیٹریاں بنانے میں مخصوص مقدار میں ری سائیکل شدہ سامان کے استعمال کو تجویز کرنے سے نئے خام مال پر انحصار کم ہوگا اور قدرتی وسائل کی بچت ہوگی۔
آن لائن رجسٹریشن اور رپورٹنگ، آڈیٹنگ، اور ضابطے کے نفاذ کی نگرانی کے لئے کمیٹی اور مشکلات کو دور کرنے کے لئے ضروری اقدامات کرنا، مؤثر نفاذ اور تعمیل کو یقینی بنانے کے لئے ضابطے کی نمایاں خصوصیات ہیں۔
’’ آلودگی کرنے والا ہی ادائیگی کرے ‘‘ کے اصول پر ماحولیاتی معاوضہ پروڈیوسر کی اضافی ذمہ داریوں کے اہداف ، دیگر ذمہ داریوں اور ضابطوں میں دی گئی ذمہ داریوں کو پورا نہ کرنے پر عائد کی جائے گا ۔ ماحولیاتی معاوضے کے تحت حاصل کردہ فنڈ کو بیٹریوں کے ، اُس کچرے کو یکجا کرنے اور ری سائیکل کرنے کے لئے استعمال کیا جائے گا ، جسے پہلے اکٹھا نہیں کیا جا سکا ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U.No. 9532
(Visitor Counter : 192